# **KISKŐRÖS VÁROS KÉPVISELŐ-TESTÜLETE**

## TÁRSADALOMPOLITIKAI BIZOTTSÁGA

**6-4/2020.** sz. Társadalompolitikai Bizottsági ülés

### JEGYZŐKÖNYV

# **Készült:** Kiskőrös Város Képviselő-testülete Társadalompolitikai Bizottsága

2020. március 3-án (kedd) 15 óra 30 perckor kezdődő rendkívüli üléséről

**Az ülés helye:** Kiskőrösi Polgármesteri Hivatal

Jegyzői iroda

(6200 Kiskőrös, Petőfi Sándor tér 1.)

**Jelen vannak:**

Szlovák Pál a bizottság elnöke

Nikléczi Gábor a bizottság tagja

Aszódi János a bizottság tagja

dr. Turán Csaba jegyző

Aszódiné Nedró Éva közigazgatási osztályvezető

Dr. Herczeg László fogorvos

Losoncziné Romfa Erika jegyzőkönyvvezető

Szlovák Pál a Kiskőrös Város Képviselő-testülete Társadalompolitikai Bizottsága elnöke köszöntötte az ülésen megjelenteket. Megállapította a határozatképességet, és megnyitotta az ülést. Ezt követően a Bizottság elnöke ismertette a napirendi javaslatot, amelyet a Bizottság egyhangú, három „igen” szavazattal az alábbiak szerint fogadta el:

**NAPIREND:**

1. A Kiskőrös 1. számú felnőtt fogászati körzet fogorvosi feladatainak ellátására kiírt pályázatra benyújtott pályázat véleményezése és a pályázó meghallgatása

**Aszódiné Nedró Éva közigazgatási osztályvezető** tájékoztatta a Bizottság tagjait hogy a

* A Kiskőrös 1. számú felnőtt fogászati körzet fogorvosi feladatainak ellátására kiírt pályázatra egy érvényes pályázat érkezett. Dr. Herczeg László fogorvos pályázata elbírálása során a Bizottság megállapította, hogy a pályázati kiírásban szerepelt szakmai feltételeknek a pályázó megfelel, pályázathoz csatolta a megfelelő, szükséges iratokat.
* Dr. Herczeg László pályázó bemutatkozása során említette, hogy pályázatának pozitív elbírálása esetén munkaszerződését 2020. október 1. napjától kéri.
* Önkormányzati bérlakás igényét is jelezte amennyiben lehetséges.
* Rendelési idejét heti 30 órában tervezi. A 2. számú fogorvossal közösen egyeztetnének a rendelési idő felosztásában.
* A Bizottság elnöke tájékoztatta Dr. Herczeg László fogorvost, hogy a Bizottságnak hatásköre a pályázó véleményezésére és a pályázat meghallgatására terjed ki. A benyújtott pályázatokkal kapcsolatban végleges döntést 2020. március 18-án ülésező Kiskőrös Város Képviselő-testülete hoz.

A pályázat véleményezése és a pályázó meghallgatását követően a Bizottság egyhangú, három „igen” szavazattal az alábbi határozatot hozta:

**26/2020. (III.3.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* javasolja a Képviselő-testületnek, hogy Dr. Herczeg László fogorvossal kössön az Önkormányzat 2020. október 01. napjától feladat-ellátási szerződést az 1. számú felnőtt fogorvosi körzet területi ellátási kötelezettséggel történő működtetésére.

Felelős: a Bizottság elnöke

Határidő: értelemszerűen

További kérdés, hozzászólás nem hangzott el, így Szlovák Pál a Bizottság elnöke az ülést 16 óra 15 perckor bezárta.

**Kmf:**

**Szlovák Pál Nikléczi Gábor**

**a bizottság elnöke a bizottság tagja**

**Losoncziné Romfa Erika**

**jegyzőkönyvvezető**